SHR แนวโน้มที่สดใสในปี 2566
3 ธันวาคม 2565

SHR แนวโน้มที่สดใสในปี 2566
-ผู้บริหารมีมุมมองเชิงบวกต่ออัตรารายได้เฉลี่ยต่อห้องพัก (RevPar) ในปี 2566 และคาดว่าอัตราค่าห้องพักเฉลี่ยต่อคืน (ADR) จะอยู่สูงกว่าระดับก่อนเกิดโรคระบาดในทุกภูมิภาคทั่วทั้งพอร์ตการลงทุนของบริษัทฯ ผู้บริหารคาดว่าการดำเนินงานในต่างประเทศจะยังคงเติบโตดีกว่าในประเทศในปี 2566 เนื่องจากการฟื้นตัวของนักท่องเที่ยวขาเข้าในประเทศที่ช้าลง
-คาดรายได้จะดีขึ้นต่อเนื่องในไตรมาส 4/2565 บริษัทฯ คาดว่ารายได้ในไตรมาส 4/2565 จะยังคงดีขึ้นต่อเนื่องจากไตรมาส 3/2565 หลังจากเติบโต 14% QoQ ในไตรมาส 3/2565 จากการดำเนินงานที่แข็งแกร่งในประเทศ ในมัลดีฟส์ และในมอริเชียสสำหรับช่วงไฮซีซันในไตรมาส 4 นอกจากนี้ บริษัทฯ ยังคาดว่าการดำเนินงานในสหราชอาณาจักรจะแข็งแกร่งในไตรมาส 4/2565 เนื่องจากอุปสงค์ภายในประเทศที่ฟื้นตัวขึ้น ทั้งนี้ เราประมาณการรายได้ในไตรมาส 4/2565 ที่ 2.5 พันลบ. เพิ่มขึ้น 6% QoQ และ 43% YoY
-แนวทางเชิงบวกในปี 2566 ผู้บริหารคาดว่าการดำเนินงานในสหราชอาณาจักรจะสามารถรักษาโมเมนตัมที่แข็งแกร่งในปี 2566 และคาดว่า RevPar จะสูงกว่าระดับก่อนเกิดโควิด-19 15-35% ซึ่งได้แรงหนุนจาก
1) การฟื้นตัวของตลาดกลุ่มองค์กร
2) อัตราเงินเฟ้อที่สูงขึ้น
-ADR ที่ปรับตัวขึ้นจะช่วยชดเชยต้นทุนด้านพลังงานที่สูงขึ้น แม้ว่า ADR ของสหราชอาณาจักรในไตรมาส 3/2556 จะทำสถิติสูงสุดเป็นประวัติการณ์ที่ 89 ปอนด์ แต่ผู้บริหารคาดว่า ADR จะเพิ่มขึ้นอีกในปี 2566 ซึ่งน่าจะช่วยชดเชยต้นทุนพลังงานที่สูงขึ้นได้บางส่วนในปี 2566 โดยในไตรมาส 3/2565 ค่าใช้จ่ายด้านสาธารณูปโภคคิดเป็น 9.7% ของค่าใช้จ่ายการขาย (COGS) ทั้งนี้ สัญญาด้านพลังงานในปัจจุบันจะสิ้นสุดในเดือนเม.ย. 2566
มุมมอง KS
-เราคงคำแนะนำ “ซื้อ” ด้วยราคาเป้าหมายคงเดิมที่ 4.66 บาท เรายังคงมุมมองเชิงบวกต่อ SHR เนื่องจากการดำเนินงานที่แข็งแกร่งในทุกภูมิภาค จากคาดการณ์ RevPar ของบริษัทฯ ในปี 2566 เราคาดว่ามีความเสี่ยงขาขึ้นต่อประมาณการกำไรปี 2566 ของเรา
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SHR